stanford-oval/wikipedia huggingface dataset:
מלחמת הברונים השנייה

מלחמת הברונים השנייה (באנגלית: Second Barons' War) הייתה מלחמת אזרחים באנגליה בין כוחותיהם של מספר ברונים בראשות סימון החמישי דה מונפור נגד הכוחות המלכותיים של הנרי השלישי, מלך אנגליה, שבראשם עמד תחילה המלך עצמו ואחר כך על ידי בנו, המלך לעתיד אדוארד הראשון. הברונים ביקשו לאלץ את המלך לשלוט יחד עם מועצת ברונים. המלחמה כללה גם סדרת מעשי טבח ביהודים על ידי תומכיו של דה מונפור, כולל בניו הנרי (אנ') וסימון (אנ'), בהתקפות שמטרתן לתפוס ולהשמיד עדויות לחובות ברוניאליים. כדי לחזק את ההצלחה הראשונית של משטרו הברוניאלי, ביקש דה מונפור להרחיב את היסודות החברתיים של הפרלמנט על ידי הרחבת זכות הבחירה בפעם הראשונה. עם זאת, לאחר שלטון של קצת יותר משנה, נהרג דה מונפור על ידי כוחות הנאמנים למלך בקרב אוושם.
הערות שוליים

↑  Joseph Jacobs, England, Jewish Encyclopedia
↑  J W Willis-Bund, William Page, The city of Worcester: Introduction and borough, British History Online
↑  Richard Huscroft, Expulsion: England's Jewish Solution, Tempus Publishing, 2006, p. 105
| --- | --- |
בקרת זהויות :  NLI: 987007283290405171  GND: 1075464528  LCCN: sh85011914
מישל טלו

| --- | --- |

מישל טלו במהלך הופעה בברזיל, אפריל 2011
 לידה:  21 בינואר 1981 (בן 43) פרנה שבברזיל
 מוקד פעילות:  ברזיל 
 תקופת הפעילות:  מ-2009
 עיסוק:  זמר-יוצר
 סוגה:  פופ
 סוג קול:  טנור 
 שפה מועדפת:  פורטוגזית, פורטוגזית ברזילאית 
 כלי נגינה:  אקורדיון
 חברת תקליטים:  יוניברסל מיוזיק גרופ
 בן או בת זוג:  Thaís Fersoza (14 באוקטובר 2014–?) 
 מספר צאצאים:  2 
 אתר האינטרנט של מישל טלו
 פרופיל ב-IMDb
 
מישל טלו (בפורטוגזית: Michel Teló; נולד ב-21 בינואר 1981) הוא זמר-יוצר ברזילאי. לפני שהחל את קריירת סולו שלו, שר טלו בלהקות שונות, המפורסמת שבהם הייתה גרופו טרדיסאו. הלהיט הגדול של מישל טלו הוא השיר Ai Se Eu Te Pego שהושמע בכל העולם.
ביוגרפיה

בגיל 12, בעידוד הסביבה הקרובה אליו, החליט טלו להקים להקה צעירה בשם "גורי", אשר ביצעה מוזיקה מסורתית, ששיפרה את כישרונות השירה של מישל טלו. הוא היה הסולן והמלחין של הלהקה. בנוסף, טלו לקח שיעורי נגינה בפסנתר במשך 5 שנים.
ביוגרפיה > בלהקת גרופו טרדיסאו (1997–2008)

בשנת 1997, הוזמן מישל טלו ללהקה המפורסמת בברזיל גרופו טרדיסאו כאשר היה רק בן 16. טלו נענה להצעה, ושימש סולן בלהקה במשך 11 שנים, עד 2008. טלו הלחין את הלהיטים הגדולים של הלהקה, וביניהם השירים "Pre Sempre" ו-"Brasileira". בשנת 2008 הוא עזב את הלהקה, מכיוון שרצה להחיות את קריירת הסולו שלו.
ביוגרפיה > קריירת סולו (2008-היום)

האלבום הראשון של טלו, Balada Sertaneja, שוחרר בשנת 2009 על ידי חברת התקליטים הברזילאית, Som Livre.
מישל טלו מנגן באקורדיון במהלך הופעה
מלחמת הבורים הראשונה

ערך זה עוסק במלחמה בין 1880–1881. אם התכוונתם למערכה העיקרית בין 1899–1902, ראו .
מלחמת הבורים הראשונה (באנגלית: First Boer War, הולנדית: Eerste Boerenoorlog, אפריקאנס: Eerste Vryheidsoorlog; "מלחמת העצמאות הראשונה"), ידועה גם בשם המלחמה האנגלו-בורית, או מלחמת טרנסוואל, הייתה מלחמה אשר התנהלה בין האימפריה הבריטית לבין מתיישבים בורים בדרום אפריקה.
הרקע למלחמה היה הרצון של המתיישבים הבורים להקים מדינה ריבונית נפרדת מהקולוניה הבריטית, אל מול הרצון הבריטי להתפשטות לשטחים בהם התגלו מרבצי יהלומים. המלחמה נגמרה בניצחון הבורים והכרה בריטית ברפובליקה הדרום-אפריקאית, זאת בעיקר משום שהבריטים לא נכונו למאמץ ולמשאבים הנדרשים מבחינת היקף הכוחות הלוחמים ומימון המלחמה. מציאות זו השתנתה בחלוף 18 שנים ובמלחמת הבורים השנייה נשלחו כחצי מיליון חיילים בריטים כדי לבסס השליטה הבריטית במרחב.
רקע

במחצית השנייה של המאה ה-19 נחלקו השטחים בדרום יבשת אפריקה בין קולוניות בריטיות, רפובליקות בוריות עצמאיות, ושרידים אחרונים של ממלכות עמי ילידים אפריקאים. הבורים – איכרים יוצאי הולנד, גרמניה וצרפת – היו ראשוני המתיישבים האירופיים ביבשת אפריקה. התיישבותם החלה בכף התקווה הטובה במחצית השנייה של המאה ה-17, ונמשכה לאורך המאה ה-18 בשטחים שנודעו כמושבת הכף בחלקה הדרומי של היבשת. במאה ה-19 נכבשה מושבת הכף על ידי בריטניה, שהחלה ליישב את המושבה בבריטים. אצל הבורים, שחשו כי רגליהם נדחקו ממושבתם, החל גל נדודים צפונה ומזרחה לעומק היבשת, אל השטחים שמחוץ לשליטת האימפריה הבריטית, שם הקימו שתי רפובליקות משלהם – מדינת אורנג' החופשית והרפובליקה הדרום-אפריקאית. לבריטים באותה עת היה מעט עניין בשטחים אלה.
גילוי מרבצי יהלומים בשטחי הבורים בשנת 1869 שינה לחלוטין את התמונה. באותה עת החלה תחרות בין מעצמות אירופה על כיבוש ושליטה בשטחים באפריקה, ולבריטניה היה אינטרס אסטרטגי וכלכלי ברור להבטיח את שליטתה על הנקודות האסטרטגיות והמשאבים היקרים. לאחר השלמת ההשתלטות על אזור מכרות היהלומים וסיפוחו למושבת הכף על חשבון מדינת אורנג' החופשית, החלו הבריטים לגלות עניין ביתר שטחי אפריקה שצפונה למושבתם. ב-1877 סיפחה בריטניה את טרנסוואל, והתמרמרות הבורים, שחשו מנושלים בפעם השנייה והשלישית בידי הבריטים, גברה עוד יותר. מנהיג טרנסוואל פול קרוגר ניסה להידבר עם הבריטים, ללא הועיל – הבריטים היו נחושים בדעתם שעל שטחי הבורים להיות חלק מהאימפריה. בינתיים פרצה מלחמת הזולו בין הבריטים לבין בני הזולו, בסופה (1879) הצליחו הבריטים להשתלט על שטחי ממלכת הזולו, וכל שנותר להם הוא להשלים את המהלך של הפיכת הקולוניות הבריטיות והרפובליקות הבוריות בדרום אפריקה לפדרציה תחת הדגל הבריטי. הבורים, שסירבו לקבל את הדין, התחמשו לקראת עימות מזוין עם הבריטים.
מהלך המלחמה

בדצמבר 1880 נורו היריות הראשונות של הבורים כנגד המעוזים הבריטיים, לאחר שרפובליקת טרנסוואל החליטה חד-צדדית על עצמאותה בראשותו של פול קרוגר. כך פרצה המלחמה האנגלו-בורית הראשונה, שבפי הבורים בטרנסוואל נקראה "מלחמת העצמאות". הבורים הטילו מצור על עמדות חיל המצב הבריטי ברחבי טרנסוואל ותקפו את שיירות האספקה והתגבורת שניסו להגיע אליהם.
הבורים היו מאורגנים כצבא גרילה, שעודד יוזמות עצמאיות של מפקדים וחיילים מיומנים בשטח, בעוד שהאנגלים היו תלויים לחלוטין בפקודות, שבמקרים רבים לא הגיעו או שהיו שגויות. הבורים התגלו גם כצלפים מיומנים, פרשים מעולים ואנשי שטח מן הדרגה הראשונה המעורים היטב בערבות אפריקה, ופועלים מתוך היכרות מעמיקה עם האדמה, החי, הצומח והאוכלוסייה. בנוסף, הם היו חדורי אמונה עמוקה באל ובצדקת דרכם, והיו נכונים להיאבק על עצמאותם עד טיפת דמם האחרונה. סייעה בידם העובדה כי הבריטים, כצבא אימפריאלי מפואר, לבשו מדים בצבע אדום בוהק שבלט היטב על רקע נופי אפריקה, וכך הפכו למטרה קלה לצלפים. לעומת זאת הבורים, כלוחמי צבא לא-מאורגן, לבשו את בגדי האיכרים שלהם בצבעי אדמה וחאקי, ששימשו הסוואה מצוינת. היחידות הבוריות נקראו קומנדו, מונח שלימים הפך כינוי ליחידות של הכוחות המיוחדים בכל הצבאות.
בינואר 1881 ניסו הבריטים לשלוח כוחות חי"ר ופרשים ממושבת נטאל הבריטית לסיוע לעמדותיהם הנצורות, בראשותו של מייג'ור-ג'נרל ג'ורג' פומרוי קולי. הכוחות לא הצליחו להבקיע את קווי הבורים, ונחלו תבוסה קשה בקרב ליינגסנק ב-28 בינואר 1881. ניסיון נוסף בראשות קולי ב-8 בפברואר הסתיים בתוצאה דומה. את המכה הסופית, והמשפילה ביותר, קיבלו הבריטים בקרב גבעת מג'ובה ב-27 בפברואר, בו הסתערו כוחות בורים על עמדתו הקדמית של קולי וחייליו בגבעת מג'ובה והצליחו לכבוש אותה, תוך שהם מוחקים כמעט לחלוטין את הכוח הבריטי והורגים את קולי עצמו.
בשלב זה הכירו הבריטים בתבוסתם. ב-6 במרץ 1881 נחתם הסכם שביתת נשק, וב-23 במרץ חתמה ממשלת בריטניה בראשות ויליאם יוארט גלאדסטון על הסכם שלום, במסגרתו מכירים הבריטים בשלטון עצמי בורי ב"רפובליקה הדרום אפריקנית" שבשטח טרנסוואל.
תוצאות המלחמה

פרק זה לוקה בחסר. אנא תרמו לוויקיפדיה ו.
מפקד הכוחות הבריטים, ג'ורג' קולי בקרב גבעת מג'ובה, קרב שבו נהרג.
מוסט (זואולוגיה)

פיל אסייתי זכר מפריש נוזל האופייני לתקופת המוסט.
מוסט או מאסתּ (באנגלית: Musth, באורדו: مست), הוא מצב פיזיולוגי תקופתי אצל זכרי הפיליים המאופיין בהתנהגות תוקפנית מאוד בשל עלייה חדה ברמת הורמוני הרבייה: רמת הטסטוסטרון למשל אצל פיל בתקופת המוסט, עלולה להיות פי 40 או 60 מתקופה רגילה. עם זאת, עדיין לא ידוע האם הגל ההורמונלי הוא הגורם הבלעדי למוסט או רק גורם משני. חקירה מדעית של המוסט בעייתית, שכן אפילו פילים שלווים ביותר הופכים להיות אלימים מאוד כלפי בני אדם, וכלפי פילים אחרים, בזמן המוסט. התופעה מוגבלת לזכרי הפילים בלבד, במיוחד אצל הפיל האסייתי.
אטימולוגיה

המילה "מוסט" מקורה במילה מהשפה הפרסית ("مست"), והיא מתורגמת בשפות של צפון הודו כ"מצב של הרעלה". המילה משמשת לתיאור התנהגות חריגה או התנהגות של שיכור, הן לאדם והן לפיל. בתקופה המודרנית המילה גם מתייחסת בשפות ההודיות למצבים של הנאה, כיף או סיפוק מכל סוג שהוא אשר חווה אדם או יצור אחר. בתרבות הפופולרית המילה נמצאת בשימוש לעיתים קרובות בכותרות של סרטים הודים ותוכניות טלוויזיה מבדרות.
תסמינים

פיל אפריקני ופיל אסייתי מפגינים תוקפנות בתקופת המוסט.
הפילים מפרישים בתקופת המוסט סוג של הפרשה כהה ועבה דמוית זפת הידועה כטמפורין מצינוריות זמניות שבעצם הרקה. הטמפורין מכיל חלבונים, ליפיד, (בעיקר כולסטרול), פנול, פנול-4 מתיל, קרסול, ססקוויטרפן (בעיקר פארנסול ונגזרותיו). הנוזל השחור והצמיגי שמטפטף באיטיות בעיקר בתחילת המוסט משאיר עקבות שחורות על הלחיים והזוויות של הפה ומאפשר לזהות פיל כזה בנקל, וישנם מקרים בהם הוא דווקא יהיה אדמדם. הנוזל מתואר כבעל ריח חריף דמוי אבק שרפה. בנוסף, לפיל יש במהלך התקופה ריח עז של זיעה ושתן הנובע מטפטוף שתן קבוע בלתי נשלט. הפרשות ושתן שנאספו אצל פילים בגני החיות הוכיחו שהם מכילים בתקופה זו רמות גבוהות של קטון ואלדהיד ריחניים. במהלך התקופה הפיל מפריש גם ריחות ייחודיים אחרים: בהודו דווח לרוב על ריח דוחה של צואת תרנגולים אך היו דיווחים גם על ריח נעים של סוג בננה מסוים, לוטוס, או של עץ השטן (Alstonia scholaris) ממשפחת ההרדופיים. הריחות החזקים של הפיל מזוהים ממרחק רב והם מודיעים לכל על התקרבות הפיל לאזור.
תקופת המוסט מחולקת לשלושה שלבים: מוסט התחלתי הכולל את התסמינים, מוסט אלים שבו הפיל תוקפני ביותר ופוסט-מוסט - סוף התקופה שאז זרימת הנוזל מפסיקה והפיל מתחיל להירגע. תקופת המוסט בכללותה מלווה בהתפרצויות אגרסיביות כאשר הפיל מרגיש מוטרד. כמו כן הוא מתרגז בנקל מכל תנועת רעש פתאומית ומנסה לתקוף את כל בעלי החיים שסביבו - כולל את העדר שלו. הוא גם עשוי לבצע ריצת אמוק שגורמת לנזקים רבים - בייחוד בהודו שבה משתמשים בפילים באזורים מאוכלסים. הפיל מפיק במהלך התקופה קול נמוך ויחודי המשמש גם כסימן אזהרה לשאר הפילים להתרחק ממנו. המוסט נפוץ בעיקר אצל פילים בוגרים בטווח הגילאים של 15–80 שנים. אצל הפילים האסייתים המוסט מתרחש בתדירות גבוהה יותר מהפילים האפריקנים וכן בגיל מוקדם יותר. יש טענות שפילים כאלו עשויים להילחם אחד בשני עד מוות, וידועים מקרים רבים על פילים שהרגו בני אדם ובעלי חיים ששהו בקרבתם במהלך תקופת המוסט.
הסברים אפשריים

אף שלעיתים קרובות אנשים העריכו שהמוסט קשור לעונת הרבייה, אין זה סביר שיש קשר ביולוגי ביניהם משום שיחום הנקבות אינו צמוד לעונה מסוימת בעוד שהמוסט מתרחש לרוב בחורף. יתר על כן, זכרים בתקופת המוסט נוהגים לתקוף פעמים רבות גם פילות ללא קשר האם הם ביחום או לא. הסברים אחרים מציעים כי תקופת המוסט מיועדת לחדש את הדומיננטיות של הזכרים בעדרי הפילים, או שהדבר נובע מלחץ פסיכולוגי שנגרם לפיל בשל ציד של בני מינו. חוקרים אחדים מציעים אפשרות של סימון שטחים, או דרך של פיל חלש למתג את עצמו כלוחמני וחזק כדי למנוע מאחרים להילחם עמו. כן מעלים השערה כי המוסט הוא שריד מתקופות קדומות וכן שהמוסט מתעורר בתגובה לחשיפה גבוהה לאור של בלוטת יותרת המוח.
התוקפנות של הפיל עשויה להיגרם באופן חלקי על ידי פעולת הטמפורין אשר באופן טבעי מחלחל מעצם הרקה לתוך פיו של הפיל. גורם נוסף שעשוי לתרום לתוקפנות הוא הנפיחות המלווה את הבלוטות הזמניות של הטמפורין: הן לוחצות על עיניו של הפיל וגורמות לו לכאב אקוטי שניתן להשוותו לכאב של מוגלה בשורש השן. עובדה זאת נתמכת בכך שפילים מנסים לנטרל את כאב זה על ידי תקיעת החטים שלהם באדמה.
סביר להניח שהמוסט קשור במידה רבה להתעוררות מינית או להצגת דומיננטיות, אבל הקשר רחוק מלהיות ברור. מחקרים מראים כי נוכחות של פילים מבוגרים בתוך אוכלוסיית פילים מסוימת יכולה למנוע מזכרים צעירים מלהיכנס למוסט, ובהתאם לכך להפסיק עם ההתנהגות התוקפנית. מאידך, פילים זכרים צעירים שחיו בעדר פילים מבוגרים תועדו כשהם נוגחים והורגים קרנפים ללא שום התגרות מצדם בפארקים לאומיים בדרום אפריקה - התנהגות שמיוחסת למוסט. פקחי שמורות הטבע של דרום אפריקה אף ירו ב-3 זכרים כאלו לאחר שהם היו אחראים למותם של 63 קרנפים.
בשנת 2003, בכפר אוגנדי בשם קיאמבורה דווח על "פיגוע פילים" פתאומי ולא מוסבר שבו הפילים רמסו מספר בקתות ושדות, ותושבי הכפר לא יכלו לברוח לכפרים סמוכים משום שהפילים חסמו את הכביש באופן קבוע ושעטו לעבר אלה שהלכו עליו ברגל או באופניים. מניחים כי ההתפרעות של הפילים נבעה מהמוסט. בניסיון להתמודד עם הבעיה, רשות חיות הבר של אוגנדה חפרה תעלה בעומק 15 מטרים וברוחב 25 רגל סביב הכפר בניסיון למנוע מהפילים להיכנס אליו.
טיפול במוסט בשבי

בתקופת המוסט, הן פיל פראי והן פיל מאולף מסוכן מאוד לבני אדם ובעלי חיים אחרים. בגני חיות, היו ידועים מקרים על פילים שהרגו בתקופה זאת שומרים רבים כאשר הם התרתחו בפתאומיות ללא שליטה - אף שלפני כן היו ידידותיים. בניגוד להתנהגות דומיננטית רגילה, פילים במוסט עשויים לתקוף ולהרוג אפילו את בני משפחתם - כולל פילונים קטנים. בגני חיות מתמודדים עם הבעיה על ידי ששומרים את הזכרים במהלך התקופה במתחם נפרד ומאובטח מאוד, שנבנה במיוחד כדי לבודד את הפילים בתקופה זו. אף שהעלות של מתחמים אלו יקרה, היא הכרחית עבור גני חיות משום שפיל תוקפני עשוי לסכן את כל התרבות הפילים בגן במשך זמן זה.
בהודו, פילים מתורבתים הנמצאים בתקופת המוסט נקשרים בעזרת שלשלאות ברזל לבולי עץ גדולים, ולאחר מכן מרעיבים אותם במשך מספר ימים שלאחריהם המוסט עובר. רוכב הפיל מצליח לקצר בדרך זו את משך זמן המוסט ל-5 עד 8 ימים בלבד. יש המשתמשים בחומר ההרגעה קסילאזין כדי לקצר את התקופה. ישנה אמונה עממית שהפיל בתקופת המוסט נזכר בסבל שעבר עליו מידי המאהוט שלו ועל כן הוא מנסה תדיר לנקום בו באכזריות.
השיטה של הפרדת הפילים למקום מאובטח אושרה במדינות מפותחות שבהם הפיל שוהה בבדידות 1–2 חודשים עד שהמוסט חולף והפיל נרגע מעצמו. במהלך התקופה הפיל יקבל תרופות נגד נפיחות וכאב כמו גם תרופות הרגעה אשר מעורבבות לעיתים קרובות עם האוכל שלו. במשך החודשיים הללו לא ניתן לגשת לפיל או לאפשר לו להתקרב ולראות פילים אחרים, והוא צריך להיות מוזן ומנוקה ממרחק. רוכבי הפילים בהודו טוענים ששיטה זאת אכזרית יותר ומוטב להרעיב את הפיל למשך שבוע כדי שהוא יוכל להתאחד במהרה עם העדר שלו.
בתרבות הפופולרית

פילים בתקופת המוסט אשר מפרישים טמפורין שנקרא לעיתים קרובות "מוגלה", מוזכרים באופן תכוף בשירה ההודית הקלאסית. כך למשל קאלידאסה כתב בשירה אפית "שושלת ראגו" שהפילים של המלך מטפטפים מוגלה בשבעה זרמים כדי להתאים את הריח לזה שנקבע על ידי "סאפטה-קאדה" (שבעת עלים). בשל כך משוררים הודים מאוחרים יותר כינו את הטמפורין כ"סאפטאקאדה". התופעה גם מתוארת בשירה זמן רב לפני קאלידאסה בסנסקריט, טמילית ובקאנון הפאלי - אוסף כתבים במסורת הטהרוואדה בבודהיזם.
הריגת פיל היא מסה שכתב ג'ורג' אורוול בשנת 1936, המספרת על מאורע שאירע לו בעת שהותו בבורמה כקצין משטרה בריטי בשנות ה-20 המוקדמות של המאה ה-20. אורוול מספר על פיל שנתקף במוסט באחד השווקים וגרם להרס רב ולאבדות בנפש. האזרחים הבורמזים קראו לאורוול, אשר כקצין משטרה היה אמור לטפל בפיל ובמקרה הצורך אף להורגו. אולם כאשר הגיע אורוול אל הפיל, הלה עומד במרכז השדה, "ולא נראה מסוכן יותר מפרה". אורוול כבר התכונן לעזוב את הפיל לנפשו, כאשר הביט לאחוריו וראה שהמוני הבורמזים שנכחו במקום מצפים ממנו שיהרוג את הפיל; כדי לא להיראות שוטה, הוא נאלץ להרוג את הפיל.
בסרט הטמילי "קומקי" (Kumki) אשר סובב סביב מאהוט וחניכיו, הוא מציג את הפיל שלו - קומקי בתערוכה לקראת שיא תקופת המוסט. עלילת הסרט עוסקת בין השאר בכך שפילים מבויתים עדינים לעומת פילי הבר ואינם מסוגלים להתמודד עימם. במהלך הסרט כפר אחד מעוניין לשכור את שרותיו של קומקי לגרש פילי בר אשר נכנסים לכפר בכל עונת מסיק ומחוללים הרס רב. נהג הפיל שמחוסר פרנסה לוקח את העבודה הזאת מתוך תקוות שווא שפילי בר לא יבואו. הפילים מהבר מגיעים בסופו של דבר לתקוף את הכפר והפיל קומקי אשר נמצא בתקופת המוסט נלחם בהם והורג את פילי הבר המסוכנים ביותר כשלבסוף הוא מת בגלל הפציעות החמורות מהקרב.
באחד מספרי הריגול של איאן פלמינג על ג'יימס בונד - האיש בעל אקדח הזהב, נכתב שהנבל בספר - פרנסיסקו סקאראמאנגה הפך למתנקש בדם קר לאחר שהרשויות ירו בפיל שרכב עליו בקרקס שלו. הסיבה לירי הייתה משום שהפיל השתולל בשל ההשפעה מהמוסט.
לקריאה נוספת

‏ The Living Elephants: Evolutionary Ecology, Behaviour, and Conservation
‏ Physiological Correlates of Musth: Lipid Metabolites and Chemical Composition of Exudates
פיל מפריש טמפורין דמוי זפת במוסט. הפארק הלאומי קרוגר, דרום אפריקה.
פיל מדברי עם כתם שחור מהטמפורין בנמיביה.
פיל אסייתי מנסה להתנתק מכבליו בתקופת המוסט.
פיל תוקף ג'ירף בתקופת המוסט.
מילאן ריסטובסקי

מילאן ריסטובסקי (במקדונית: Милан Ристовски; נולד ב-8 באפריל 1998 בסקופיה שבמקדוניה הצפונית) הוא כדורגלן צפון מקדוני המשחק בעמדת החלוץ בקבוצת ספרטק טרנבה מליגת העל הסלובקית ובנבחרת מקדוניה הצפונית.
קריירת מועדונים

ריסטובסקי שיחק בקבוצת רבוטניצ'קי, רייקה, נ.ק. קרשקו וניטרה.
בשנת 2021 החל לשחק בספרטק טרנבה מליגת העל הסלובקית, תחילה כמושאל ולאחר מכן בחוזה קבוע.
קריירה בינלאומית

ב-4 ביוני 2021 ערך ריסטובסקי את הופעת הבכורה שלו בנבחרת מקדוניה הצפונית, בניצחון 4-0 על נבחרת קזחסטן במשחק ידידות. במשחק זה הבקיע את שער הבכורה שלו בנבחרת.
ריסטובסקי היה חלק מסגל נבחרת מקדוניה הצפונית לטורניר יורו 2020, וערך הופעה אחת בטורניר.
חיים אישיים

אחיו הגדול של ריסטובסקי הוא כדורגל דינמו זאגרב ונבחרת מקדוניה הצפונית, סטפן ריסטובסקי.
הערות שוליים

↑  Милан и Стефан Ристовски – БРАТСКИ на ЕУРО! באתר Vecer, ‏ 20 במאי 2021
| נבחרת מקדוניה הצפונית – יורו 2020 |
| --- | --- | --- |
|  1 דימיטרייבסקי •  2 בייטולאי •  3 זייקוב •  4 ריסטבסקי •  5 אדמי •  6 מוסליו •  7 טריצ'קובסקי •  8 אליוסקי •  9 טרייקובסקי •  10 פאנדב •   11 חסאני •  12 יאנקוב • 13 ס. ריסטובסקי •  14 ולקובסקי • 15 קוסטדינוב • 16 ניקולוב • 17 בארדי • 18 סטויאנובסקי • 19 ולקוסקי • 20 ספירובסקי • 21 אלמאס • 22 שישקובסקי • 23 רדסקי • 24 אברמובסקי • 25 צ'ורלינוב • 26 מ. ריסטובסקי • מאמן: אנגלובסקי |  1 דימיטרייבסקי •  2 בייטולאי •  3 זייקוב •  4 ריסטבסקי •  5 אדמי •  6 מוסליו •  7 טריצ'קובסקי •  8 אליוסקי •  9 טרייקובסקי •  10 פאנדב •   11 חסאני •  12 יאנקוב • 13 ס. ריסטובסקי •  14 ולקובסקי • 15 קוסטדינוב • 16 ניקולוב • 17 בארדי • 18 סטויאנובסקי • 19 ולקוסקי • 20 ספירובסקי • 21 אלמאס • 22 שישקובסקי • 23 רדסקי • 24 אברמובסקי • 25 צ'ורלינוב • 26 מ. ריסטובסקי • מאמן: אנגלובסקי | מקדוניה הצפונית |
מטרופולין צוואנה

| --- | --- |
סמל מטרופולין צוואנה

 מדינה:  דרום אפריקה דרום אפריקה
 פרובינציה:  חאוטנג חאוטנג
 רשות מחוקקת:  City of Tshwane Municipal Council 
 ערים במטרופולין:  פרטוריה סונשאנגובה מאמלודי צנטוריון
 בירת המטרופולין:  פרטוריה 
 תאריך ייסוד:  5 בדצמבר 2000 
 שטח:  6,297.83 קמ"ר
 גובה:  1,339 מטרים
 אוכלוסייה:  ‏
  ‑ במטרופולין:  3,275,152 (6 במרץ 2016)
  ‑ צפיפות:  460 נפש לקמ"ר (2011)
 קואורדינטות:  25°44′42″S 28°11′25″E﻿ / ﻿25.74500°S 28.19028°E﻿ / -25.74500; 28.19028
 אזור זמן:  UTC +2
 http://www.tshwane.gov.za
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מטרופולין צוואנה (באנגלית: Tshwane Metropolitan area) היא אזור המטרופולין של העיר פרטוריה, אחת משלוש ערי הבירה של דרום אפריקה. היא משתרעת על כל חלקה הצפוני של פרובינציית חאוטנג, ומהווה את המטרופולין השלישית בגודלה בפרובינציה זאת. בצוואנה מתגוררים קרוב ל-3 מיליון תושבים, כשלושה רבעים מהם שחורים וכחמישית לבנים. מתוך כלל התושבים, כ-750 אלף מתגוררים בפרטוריה, המשמשת כמרכז המטרופולין כולה.
מטרופולין צוואנה מנוהלת על ידי רשות מטרופולין העיר צוואנה (באנגלית: City of Tshwane Metropolitan Municipality) אשר הוקמה ב-5 בדצמבר 2000. רשות המטרופולין החליפה את רצף העיריות של הערים המרכיבים אותה, וכיום היא מתפקדת בתור העירייה של כלל ערים אלו, לרבות פרטוריה הבירה.
דמוגרפיה > התפלגות גזעית

| הקבוצות הגזעיות באוכלוסיית מטרופולין צוואנה |
| --- | --- | --- | --- | --- |
| שחורים | 2202847 | 75.40% |   |  |
| לבנים | 586495 | 20.08% |   |  |
| צבעוניים | 58788 | 2.01% |   |  |
| אסייתים | 53744 | 1.84% |   |  |
| אחר | 19614 | 0.67% |   |  |
דמוגרפיה > התפלגות לשונית

| השפות המדוברות באוכלוסיית מטרופולין צוואנה |
| --- | --- | --- | --- | --- |
| סותו צפ' | 567,312 | 19.91% |   |  |
| אפריקאנס | 536,590 | 18.83% |   |  |
| צוואנה | 428,801 | 15.05% |   |  |
| טסונגה | 246,113 | 8.64% |   |  |
| אנגלית | 244,607 | 8.58% |   |  |
| זולו | 242,611 | 8.51% |   |  |
| אחר | 584,023 | 20.50% |   |  |
דמוגרפיה > פריסת אוכלוסין

| פריסת אוכלוסיית מטרופולין צוואנה |
| --- | --- | --- | --- |
  פחות מ-1 נפש לקמ"ר  1–3 נפש לקמ"ר  3–10 נפש לקמ"ר  10–30 נפש לקמ"ר  30–100 נפש לקמ"ר  100–300 נפש לקמ"ר  300–1000 נפש לקמ"ר  1000–3000 נפש לקמ"ר  יותר מ-3000 נפש לקמ"ר:
חלוקה מנהלית

| הערים הגדולות במטרופולין צוואנה> שם | הערים הגדולות במטרופולין צוואנה> בשפת המקור | הערים הגדולות במטרופולין צוואנה> אוכלוסייה | הערים הגדולות במטרופולין צוואנה> שם | הערים הגדולות במטרופולין צוואנה> בשפת המקור | הערים הגדולות במטרופולין צוואנה> אוכלוסייה |
| --- | --- | --- | --- | --- | --- |
| פרטוריה | Pretoria | 741,651 | אטרידג'ווילה | Atteridgeville | 64,425 |
| סונשאנגובה | Soshanguve | 403,162 | אקאסיה | Akasia | 59,455 |
| מאמלודי | Mamelodi | 334,577 | טמבה | Temba | 58,431 |
| צנטוריון | Centurion | 236,580 | נלאמפיוס | Nellmapius | 56,111 |
| ווינטוולד | Winterveld | 120,826 | סטינקוואטר | Stinkwater | 39'201 |
| מאבופאנה | Mabopane | 110,972 | ניו ארסטרוס | New Eersterus | 35,059 |
| סאולסילה | Saulsville | 105,208 | ארסטרוס | Eersterus | 29,676 |
| גה-ראנקווה | Ga-Rankuwa | 90,945 | זיטהובני | Zithobeni | 22,434 |
| אוליוונהאוטובס | Olievenhoutbos | 70,863 | האמאנסקראל | Hammanskraal | 21,345 |
העיר מאמלודי ממעוף הציפור
מבט אל צפון פרטוריה
מכרה גדול ממזרח לפרטוריה
פוליטיקה

| תוצאות בחירות 2016 למועצת רשות מטרופולין העיר צוואנה>  | תוצאות בחירות 2016 למועצת רשות מטרופולין העיר צוואנה> מפלגה | תוצאות בחירות 2016 למועצת רשות מטרופולין העיר צוואנה> קולות | תוצאות בחירות 2016 למועצת רשות מטרופולין העיר צוואנה>  % | תוצאות בחירות 2016 למועצת רשות מטרופולין העיר צוואנה> מושבים | תוצאות בחירות 2016 למועצת רשות מטרופולין העיר צוואנה> מפה |
| --- | --- | --- | --- | --- | --- |
|     | הברית הדמוקרטית | 762,190 | 43.15 | 93 |  |
|     | הקונגרס הלאומי האפריקני | 728,652 | 41.25 | 89 |  |
|     | לוחמי החופש הכלכלי | 205,406 | 11.63 | 25 |  |
|     | חזית החירות פלוס | 35,210 | 1.99 | 4 |  |
|     | אחר | 34,909 | 1.96 | 3 |  |
| סה"כ | סה"כ | 1,766,367 | 100.00 | 214 |  |
ערים תאומות

גאנה קומאסי, גאנה (מ־2010)
ראו גם

פרטוריה
חאוטנג
הערות שוליים

1 2 3  "Metropolitan Municipality City of Tshwane". Census 2011
↑  "Results Summary – All Ballots: Tshwane" (PDF). Independent Electoral Commission.
| --- | --- |
בקרת זהויות :  NLI: 987007494222905171  GND: 10056341-7  ISNI: 0000 0004 1793 2904  LCCN: no2003101166  VIAF: 125281234   WorldCat (עם VIAF): 125281234 
שלט של עיריית צוואנה
מישל חדד (עורך דין)

אין תמונה חופשית
מישל חדד (בערבית: ميشيل حداد; נולד ב-22 ביוני 1950) הוא חוקר פרטי ועורך דין ערבי-ישראלי, שהתפרסם כאשר שימש כראש צוות החקירה המיוחד במרחב דן של משטרת ישראל, והוביל את חקירת רצח כרמלה בלס בידי עו"ד שמעון חרמון ופרשת רצח מלה מלבסקי, על ידי חוה יערי ואביבה גרנות.
ביוגרפיה

חדד נולד וגדל במזרעה. הצטרף למשטרת ישראל בשנת 1968 בגיל 18.
בנובמבר 1986 הורשע בדין משמעתי בהתחברות לעבריינים והתנהגות שלא כהלכה במילוי תפקידו, ונדון ל־200 שקל קנס ו־7 ימי מחבוש על תנאי.
ב-1987 פרש חדד מהמשטרה בטונים צורמים והקים משרד חקירות פרטי, וכן משרד עורכי דין בשותפות עם דורית זילברמן. מראשי מקימי תנועת אמיתי – לימים תנועת אומ"ץ יחד עם אריה אבנרי, מעוזיה סגל ותנ"צ שגיא. בשנת 2015 נבחר כחבר ועד אגודת הסופרים העברים במדינת ישראל. אב לשלושה. שניים מהם המשיכו דרכו במשטרת ישראל.
ספריו

נשים רוצחות, הוצאת ידיעות אחרונות 1992. עיבדה וערכה עמלה עינת.
באר השוטים (נקרא גם "אחושרמוטה אהבה"), הוצאת מח הפקות, 2000, יחד עם הסופרת דורית זילברמן.
האם היא בוגדת? : התופעה, הסימנים והפתרונות, הוצאת מח הפקות, 2000, יחד עם הסופרת דורית זילברמן.
כמו כן סיפורים קצרים שנכללו באנתולוגיה "רצח ליד הבית" בהוצאת כתר.
הערות שוליים

↑  אילן בכר, פקד מישל חדד הורשע בהתחברות לעברינים, מעריב, 17 בנובמבר 1986
↑  יוסי הימן, החוקר של יערי נחשד בשיבוש הליכי חקירה, חדשות, 26 בנובמבר 1986
↑  אלי דנון, פקד מישל חדד:שונאי מעלילים עלי, מעריב, 27 בנובמבר 1986
↑  יוסי ורטר, מישל חדד פורש מהמשטרה, חדשות, 12 באפריל 1987
↑  ברוך נאה, פקד מישל חדד מוצא לפנסיה מוקדמת: זרקו אותי לכלבים, מעריב, 12 באפריל 1987
↑  ברוך נאה, אכתוב את הספר, על אפו ועל חמתו של המפכ"ל, מעריב, 15 באפריל 1987
↑  אתר המשרד
| --- | --- |
בקרת זהויות :  NLI: 987007435701505171  SUDOC: 031066836  VIAF: 66519953   WorldCat (עם VIAF): 66519953
מילאן קימליקה

| --- | --- |
אין תמונה חופשית
 לידה:  15 במאי 1936 לוני 
 פטירה:  9 באוקטובר 2008 (בגיל 72) טורונטו, קנדה 
 מוקד פעילות:  קנדה, צ'כיה 
 מקום לימודים:  האקדמיה לאמנויות הבמה של פראג, הקונסרבטוריון של פראג 
 סוגה:  מוזיקה קלאסית, מוזיקה פופולרית 
 שפה מועדפת:  צ'כית 
 פרופיל ב-IMDb
 
מילאן קימליקה (באנגלית: Milan Kymlicka; בצ'כית: Milan Kymlička, מילאן קימליצ'קה;‏ 15 במאי 1936 - 9 באוקטובר 2008) היה מעבד מוזיקלי, מלחין ומנצח קנדי ממוצא צ'כוסלובקי
היה ידוע בעיקר ביצירות מוזיקליות שיצר עבור סדרות טלוויזיה בשנות ה-90 של המאה ה-20; ביניהן מנגינות הפתיחה של סדרות הטלוויזיה המצוירות המלך בבר והדוב רופרט (Rupert Bear) וסדרות הטלוויזיה "Lassie" ו-"Little Men".
ביוגרפיה

קמילקה נולד בעיר לואוני, במחוז אוסטי נד לבם, צ'כוסלובקיה.
בהמשך עשה תואר באקדמיה לאמנויות הבמה של פראג ובקונסרבטוריון של פראג והיה תלמידו של המלחין והפרופסור למוזיקה הצ'כוסלובקי אמיל הלוביל (Emil Hlobil).
לאחר האביב של פראג קימליקה היגר ב-1968 לקנדה והתיישב באונטריו, טורונטו.
בשנת 1974 קיבל אזרחות קנדית.
הוא נפטר בשנת 2008.